Iecava (upė)
Iecava (latv. Iecava) – upė pietų Latvijoje; Lielupės dešinysis intakas. Prasideda Aizkrauklės savivaldybėje, į šiaurės rytus nuo Daudzesės. Teka vakarų, šiaurės vakarų kryptimi per Bauskės, Jelgavos savivaldybes. Įteka į Lielupę į šiaurę nuo Jelgavos. Intakai: Sudmalupytė, Svetupė, Dzėrvytė, Briedė, Vergiupė, Smakupė, Biržinia, Misa (dešinieji), Jorgelenupytė, Girupė, Rūdupytė, Smardė, Lambarė, Gedulis, Ykstrumas (kairieji). Metinis nuotėkis – 0,26 km³. Svarbiausia gyvenvietė prie Iecavos upės – Iecava.